
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	4 aprilie 2013

	Nr.
	27/188


AVIZ

asupra proiectului de Lege privind aprobarea Ordonanței de urgență a Guvernului nr.91/2012 pentru modificarea și completarea unor acte normative din domeniul sănătății
În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială a fost sesizată cu dezbaterea şi avizarea proiectului de Lege privind aprobarea Ordonanței de urgență a Guvernului nr.91/2012 pentru modificarea și completarea unor acte normative din domeniul sănătății, trimis cu adresa nr.PLx 89/2013 din 18 martie 2013.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 3 aprilie 2013.
În urma finalizării dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege cu un amendament, redat în anexa la prezentul aviz.

PREŞEDINTE,



SECRETAR,

Florin Iordache



Mihăiţă Găină

Întocmit,
Expert parlamentar Lidia Vlădescu
ANEXĂ
Amendament admis:

	Nr. crt.
	Text OUG
	Amendament

(autor)
	Motivare

	1
	25. La articolul 93, alineatul (11) se modifică şi va avea următorul cuprins:
"(11) Finanţarea serviciilor de ambulanţă judeţene, respectiv a Serviciului de Ambulanţă Bucureşti-Ilfov se asigură de la bugetul de stat prin bugetul Ministerului Sănătăţii. Criteriile de alocare a fondurilor se aprobă prin ordin al ministrului sănătăţii."
	Se propune reformularea textului după cum urmează:
“(11) Finanţarea serviciilor de ambulanţă judeţene, respectiv a Serviciului de Ambulanţă Bucureşti-Ilfov se asigură de la bugetul de stat prin bugetul Ministerului Sănătăţii, prin bugetele altor ministere şi instituţii cu reţea sanitară proprie, prin bugetul autorităţilor publice locale, precum şi din alte surse prevăzute prin lege, inclusiv donaţii şi sponsorizări. Criteriile de alocare a fondurilor din bugetul Ministerului Sănătăţii se aprobă prin ordin al ministrului sănătăţii.”

Autori: 

d-na deputat Cristina Pocora, d-l deputat Horia Cristian şi d-na deputat Graţiela Gavrilescu 


	Este important să nu limităm finanţarea serviciilor de ambulanţă judeţene, respectiv a Serviciului de Ambulanţă Bucureşti-Ilfov doar la bugetul Ministerului Sănătăţii. 
Este important ca orice autoritate publică centrală sau locală să poată participa la finanţarea sănătăţii cetăţenilor.
De asemenea, trebuie creat cadrul legal pentru a da posibilitatea şi persoanelor fizice sau juridice private să poată fi parte din finanţare. 

Managerii acestor structuri trebuie să aibă capacitatea de a dezvolta serviciul pe care îl conduc şi este necesar ca aceştia să poată atrage finanţare şi din alte surse, în condiţiile legii. 

